KENSINGTON TEMPLE Mitä pyydät Jumalalta?
COLIN DYE: ISÄ MEIDÄN -RUKOUS Kun rukoilet ― mitä pyydät?
Tämä on kolmas ja viimeinen osa -
Isä meidän -rukousta käsittelevästä sarjasta.
Otsikkomme tänään on kysymys, "Kun rukoilet, -
mitä pyydät Jumalalta?"
Tiedämme, että Jeesus kertoo meille tästä. Hän antaa myös vastauksen.
Mutta kysyn teiltä alkajaisiksi: "Kun rukoilette, mitä pyydätte Jumalalta?"
Jeesus ei jätä meitä arvailemaan.
Hän opettaa, että rukous on suhde. "Kutsukaa Häntä Isäksemme.
Kehittäkää yhteys ja läheisyys Hänen läsnäolossaan.
Tunnistakaa, kuka Hän on kirkkaudessaan ja pyhyydessään.
Nostakaa Isän toiveet ykkös- prioriteetiksenne. 'Tapahtukoon tahtosi
maan päällä niin kuin taivaissa.' Eläkää Hänen kunniakseen."
Ja nyt, tässä osassa rukousta Jeesus sanoo: "Tätä te pyydätte Jumalalta -
itsellenne ja muille."
Ensimmäinen osa rukouksesta käsitteli läheisyyttä Jumalan kanssa, -
toinen osa elämistä Hänen kunniakseen ja kolmas osa -
käsittelee Hänen viisautensa kokemista.
Jos rukous on suhde Jumalan kanssa, haluamme astua Hänen sydämeensä,-
alkaa virrata Hänen kanssaan ja alkaa erottaa Hänen teitään.
Rukouksen keskellä sanotaan: -
"Tapahtukoon tahtosi maan päällä niin kuin taivaissa."
Tämän osan rukouksesta voisi ilmaista näin: -
"Herra, haluan ymmärtää teitäsi ja seurata niitä, -
kun Sinä johdatat minua elämän olosuhteiden läpi."
Tiedämme, että voi olla elävän Jumalan vanhurskaita poikia ja tyttäriä
Että Jumala on jo sanonut "kyllä" joka tarpeeseemme ja kysymykseemme.
Sillä kaikki Jumalan lupaukset ovat "niin" ja "aamen" Kristuksessa.
Siitä ei ole epäilystäkään. Mutta tarvitsemme silti viisautta, -
koska Jumala toimii tavoilla, jotka ylittävät vaateliaisuutemme.
Eli on aikoja, jolloin haluamme jotain, ja Jumala viisaudessaan sanoo: -
"Se ei tule olemaan niin."
Ja myös asioissa, jotka meidän uskoaksemme kuuluu saada, -
meidän täytyy luottaa Jumalan viisauteen siinä, -
miten Hän tekee sen pitäen silmällä elämäämme kokonaisuudessaan.
Corrie ten Boom oli nainen, jonka natsit pidättivät, -
Hollannin miehityksen aikana toisessa maailmansodassa.
Hänet lähetettiin keskitysleiriin Saksan sydänmaille Ravensbrückiin -
sisarensa Betsyn kanssa.
Ten Boomin perhe oli auttanut juutalaisia pakoon -
kotinsa kätköpaikan kautta. Siitä on tehty elokuva "Kätköpaikka".
Samoin myös samanniminen kirja, "Kätköpaikka".
Se perustuu raamatunkohtaan, että Herra on kätköpaikkamme.
Kertomus on liikuttava, -
koska lopussa Betsy, -
joka oli Corrien sisar, näki unen.
Siellä keskitysleirillä hän näki unen: molemmat olisivat vapaita jouluna.
Betsy kuoli muutaman päivän päästä. Corrie vapautui keskitysleiriltä -
kirjanpitovirheen seurauksena samalla viikolla, jona päätettiin, -
että leireillä olevat Corrien ikäiset tapettaisiin.
Molemmat vapautuivat.
Jumalalla oli suunnitelma yhdelle sisarelle -
ja suunnitelma toiselle sisarelle.
Betsy sanoi Corrielle ennen kuolemaansa: -
"Sinä vapaudut. Mene ja kerro koko maailmalle, -
mitä opimme täällä natsien keskitysleirien kurjuudessa, -
joissa poltettiin 600 ihmistä päivässä -
polttouuneissa.
He oppivat, ettei Jeesus ikinä petä.
He oppivat, että Jeesus on kaikki, mitä tarvitset, -
mutta sitä ei tiedä, ennen kuin sinulla ei ole muuta kuin Jeesus.
Sanoma oli tämä: "Mene ja kerro kaikille, mitä opimme täällä.
Ei ole olemassa niin syvää kuilua, -
etteikö Hänen rakkautensa olisi sitäkin syvempää."
Kun ajattelemme asioiden pyytämistä Jumalalta -
Jeesuksen viisauden ohjaamina, -
pidetään mielessä, ettei tämä ole "Seesam, avaudu!"
Tämä ei ole taikalamppu.
Peliautomaatti.
Tämä on suhde, ja Jumala tietää, mikä on parasta.
Luetaan pyyntö, Matt. 6:11―13 (NLT).
"Anna meille tänään se ruoka, jota tarvitsemme.
Ja anna meille anteeksi meidän syntimme, niin kuin mekin olemme -
anteeksi antaneet meitä vastaan syntiä tehneille.
Älä anna meidän taipua kiusausten edessä, vaan pelasta meidät pahalta.
Sillä Sinun on kuningaskunta, voima ja kunnia".
Jeesus jakaa pyyntömme, rukouksen itsemme ja muiden puolesta, -
tarpeidemme puolesta, kolmeen kategoriaan: -
Jumalan huolenpito, Häneltä tuleva elatus.
Hänen anteeksiantonsa ja pelastustyönsä.
Elatus, anteeksianto ja pelastus.
Ne ovat huolenpidon kolme vinkkeliä.
Ne ovat kaikenkattavia Isä meidän -rukouksessa.
Pyynnöissä kyse ei ole vain siitä, että saamme tarpeemme tyydytetyiksi.
Pyynnöissä kyse on siitä, että kehitämme Jumalan kanssa suhteen, -
jossa ymmärrämme Hänen teitään ja antaudumme Hänen viisauteensa -
Hänen kirkkautensa suurempia tarkoituksia varten.
Joskus se tulee huolenpidon kautta ja toisinaan jotakin pidempää kautta -
kuin vain yksinkertainen vastaus ja välitön vastaus joka rukoukseen.
Katsotaanpa elatusta: Anna meille tänä päivänä jokapäiväinen leipämme.
Kiitos Jumalalle, Hän muistaa, että meillä on kehot, -
jotka tarvitsevat ravintoa, kodin ja muuta.
Myöhemmin Vuorisaarnassa Jeesus sanoo: -
"Taivaallinen Isänne tietää, että tarvitsette näitä asioita."
Kyse ei ole vain ruoasta vaan elämän joka alueen fyysisestä huolenpidosta.
Hän on Varustajamme, Jehova Jire. Parantajamme, Jehova Rafa.
Ne ja kaikki muut Jumalan nimet täyttyvät Jeesuksessa Kristuksessa.
Kaikki lupaukset ovat niin ja aamen. On helppo saada siunaus Jumalalta -
ja rukousvastaus. Hän on jo sanonut "kyllä".
Kuin Hän olisi vastannut meileihin. "Kyllä" kaikkiin.
Mutta, ystävät...
Se ei tarkoita, että saamme kaiken, -
silloin kun ajattelemme tarvitsevamme sitä ja pyydämme sitä.
Saamme muuten kaiken kuitenkin tulevassa Jumalan kuningaskunnassa.
Mutta on aikoja, jolloin näyttää, että Jumala viivyttävän vastaustaan.
Vastauksen saaminen Jumalalta on niin helppoa ja suoraviivaista, -
että jos Jumala vaikuttaa hetkenkin viivyttävän vastaustaan, -
olipa asia miten pieni tahansa, -
silloin kannattaa istua ja pitää silmät auki.
Koska Jumala aikoo tehdä jotain parempaa -
kuin että Hän antaa heti sen, mitä pyysit.
Se vaatii uskoa. Todellakin.
Corrie ten Boom vapautui, ja hän alkoi saarnata kaikkialla maailmassa.
Vuonna 1978, viisi vuotta ennen kuolemaansa...
Hän muuten kuoli syntymäpäivänänsä.
91. syntymäpäivänään 15.8.1983.
Hänen syntymäpäivänsä oli 15.8.
Vuonna 1978 -
hän sai aivoinfarktin.
Tämä nainen oli vaeltanut Jumalan yhteydessä koko elämänsä ajan.
Hän oli kulkenut todella rankan tien vieden sanomaa Jumalan rakkaudesta
Hän sanoi itseään Jumalan kulkuriksi. Hän kulki kaikkialla maailmassa, -
kulki Jumalan asialla.
Aivoinfarkti vuonna 1978 halvaannutti hänet.
Hän oli vaeltanut Jeesuksen kanssa. Hän tunsi Jeesuksen niin läheisesti, -
että kun hän alkoi puhua Hänelle sairaudestaan, keskustelu meni näin, -
ja näin minulle on kerrottu.
Corrie sanoi: "Jeesus, tiedän, että voisit parantaa minut helposti.
Minusta olisi ihanaa parantua heti, mutta mitä Sinä ajattelet?
Jeesus, kysyn Sinulta: Kumpi tuottaisi Sinulle enemmän kunniaa, -
se, että paranen, vai se, että en parane?"
Nykyään tämä ei sovi monien teologiaan.
"Lopeta tuo negatiivisuus. Tarvitset positiivista suun tunnustusta!
Olet ehkä vanha. Vaelsit Jeesuksen kanssa vähän."
Älä unohda: tuota naista pidettiin natsien keskitysleirillä Saksassa.
Hän tunsi Jeesuksen paremmin kuin "Nimeä ja vaadi omaksi" -kuittailijat.
Kuunnelkaa, mitä Jeesus vastasi hänelle: -
"Voisin parantaa sinut. Parannan sinut. Tunnet lupaukseni, mutta -
minulle toisi enemmän kunniaa se, jos en paranna sinua."
Corrie sanoi: "Herra, haluan tuottaa Sinulle kunniaa."
Hän vietti elämänsä viisi viimeistä vuotta halvaantuneena.
Miten sellainen voisi tuottaa Jumalalle kunniaa?
Muistatteko sokeana syntyneen miehen Johanneksesta?
"Kenen synnistä sokeus johtuu, vanhempien vai miehen?"
Jeesus sanoi: "Ei kummankaan. Tämä tapahtui, jotta Jumala saisi kunnian."
Ei miehen sairaus vaan parantuminen. Muistatteko sen?
Jumala paljastaa kunniansa parantumisen kautta, -
mutta on aikoja, jolloin Jumala sanoo: "Minulla on toinen suunnitelma.
Pidä kiinni: osoitan kunniani, jota en voisi osoittaa, jos parantaisin sinut."
Mitä kunniaa se on, ystävät?
Se on kunniaa, jota Corrie oppi kärsimyksen ja pimeyden kuilussa, -
että Jeesus riittää.
Kun sinulla ei ole muuta kuin Jeesus, opit, että Hän todella riittää.
Sen antamassa voimassa Corrie pystyi sanomaan: "Herra, -
aion edelleen luottaa Sinuun, olivatpa olosuhteeni millaiset tahansa.
Tällainen rukous huolenpidon puolesta -
on muutakin kuin että saamme tarpeemme tyydytetyiksi.
Se on Jumalan tuntemisen ja Jumalaan luottamisen kasvattamista.
Fyysisen huolenpidon lisäksi -
se on sielun ja sisäisen elämän huolenpitoa.
On olemassa sellainen asia kuin kanakeitto sielulle.
Se on kirjasarja, jonka ovat laatineet -
motivaatiopuhujat Jack Canfield ja Mark Victor Hansen.
He kiersivät puhumassa kautta maailman. Eivät välttämättä kristittyjä.
He pitivät motivaatiopuheita ja kokosivat ihmisten tarinoista kirjan.
Nuo innoittavat elämäntarinat ovat hoitaneet ihmisten sielua.
Valaneet rohkeutta.
Kiitos Jumalalle, Jumalan Sanassa on kanakeittoa sielulle. On tosiaan!
On lupaus jokaista tarvetta varten, jonka kohtaamme. Eikö niin?
Siinä on sana sinulle, kun olet masentunut tai allapäin.
Siinä on sana, kun olet yksinäinen tai tyytymätön.
Siinä on sana, kun olet hämilläsi. Kun olet peloissasi.
Siinä on sana, kun olet ongelmissa. Aamen!
Kyllä, Jumala hoivaa emotionaalisia tarpeitamme.
Mutta on myös hengellistä ruokaa, elämän leipää, Jumalan Sana.
Jeesus: "Ei ihminen elä vain leivästä vaan jokaisesta sanasta, joka tulee -
Jumalan suusta." Jokapäiväinen leipä ei ole vain fyysistä elantoa.
Se on myös ravintoa sielulle -
ja myös ruokaa hengellistä elämäämme varten.
Anna meille tänä päivänä meidän jokapäiväinen leipämme. Elanto.
Se kasvattaa luottamustamme Isään.
Seuraavaksi Jeesus puhuu toisesta kategoriasta, jota pyydämme Isältä: -
anteeksiannosta.
Anna meille meidän syntimme anteeksi, -
niin kuin mekin annamme anteeksi niille, jotka meitä vastaan rikkovat.
Tämä pyyntö on kirjoitettu tähän, jotta kanssakäymisemme Isään kasvaisi.
Jotta yhteytemme taso Isään kasvaisi. Koko tämä rukous -
puhuu astumisesta syvempään suhteeseen Jumalan kanssa -
Isänä Jeesuksen Kristuksen kautta Pyhän Hengen avulla.
Kun Jeesus käskee meitä pyytämään Isää antamaan anteeksi syntimme, -
meidän ei pidä väittää sitä vastaan.
Mutta siitä on kehkeytynyt nykyään suuri kiista.
En tiedä, onko se teille tuttu. Sen ovat herättäneet -
armosaarnaajamme.
He sanovat: "Miksi pitää pyytää Jumalaa antamaan synnit anteeksi, -
vaikka Hän on jo antanut anteeksi menneet, nykyiset ja tulevat synnit?"
Toiset sanovat: "Te armosaarnaajat julistatte halpaa armoa.
Ainoatakaan syntiä ei ikinä anneta anteeksi, -
ennen kuin se tunnustetaan ja siitä tehdään parannus."
Hmm...
Jotkut nyökkäsivät päättäväisesti ensimmäiselle, toiset jälkimmäiselle.
Olette molemmat oikeassa, mutta on olemassa ero.
Haluan selittää tämän. Se on hyvin tärkeää.
Kun Jeesus käskee meidän pyytää Isää antamaan anteeksi syntimme, -
puhuttelemme Jumalaa Isänämme ja odotamme vanhemman anteeksiantoa
Vanhemman anteeksianto liittyy vael- lukseen ja yhteyteen Jumalan kanssa.
Syvenevään yhteyteemme Jumalan kanssa. Se liittyy pyhitykseen.
Pyhyydessä ja Jumalan läheisyydessä vaeltamiseen.
Siltä pohjalta sinä ja minä tarvitsemme jatkuvaa anteeksiantoa, -
sillä me teemme syntiä ja tarvitsemme Jumalan anteeksiantoa.
Tulee selvittää asiat Jumalan kanssa. Teemme sen ihmissuhteissakin.
Kun tulemme pelastukseen, Raamattu kutsuu sitä vanhurskautukseksi.
Jumala julistaa meidät vanhurskaiksi, -
ja kaikki syntimme, menneet, nykyiset ja tulevat, naulitaan ristille.
Laulamme: "Mun syntini, kuinka voin tän käsittää, -
ne ristille vei mukanaan.
Ne täysin on maksettu, ei osittain.
Siitä kiittää vain Herraani saan."
Jeesus kantoi kaksituhatta vuotta sitten kaikki syntimme: -
menneet, nykyiset ja tulevat.
Emme tarvitse enää Hänen anteeksiantoaan niistä, -
sillä se on kertakaikkista hyväksyntää. Vanhurskauttamista, sanoo Raamattu.
Hän julistaa meidät vanhurskaaksi.
Emmekä tule seisomaan Jumalan, Tuomarin, edessä kuulemassa, -
miten meille luetaan syntimme. Mitä tulee vanhurskauttamiseen, -
suhteeseemme Jumalan kanssa ja taivaaseenpääsyyn, kaikki on sovittu.
Kiitos Herralle! Saamme olla Hänen poikiaan ja tyttäriään ikuisesti.
Hän ei pyydä meitä tässä Tuomarin eteen. Nämä ovat pelastettuja.
Sanotaan myös: "Anna meille meidän syntimme anteeksi, -
niin kuin mekin olemme anteeksi antaneet meitä vastaan rikkoneille."
Tämä on ehdollista.
Ellet anna anteeksi muille, Jumala, Isä, ei anna anteeksi sinulle.
Sinun ja taivaallisen Isäsi välillä on selvittämättömiä asioita.
Se ei liity ikuisuuskohtaloosi vaan Jumala-suhteesi syvyyteen.
Se voi vaikuttaa jopa niin, että menetät läheisyyden Jumalaan -
ja perintösi, ellet vaella tässä.
Corrie ten Boom matkusti Saksaan sodan jälkeen vuonna 1947.
Hän puhui ja todisti.
Jälkeen päin eräs mies tuli hänen juttusilleen: "Mainitsit Ravensbrückin.
Minäkin olin siellä. Olin yksi vartijoista."
Corrie kysyi: "Muistatko ten Boomit?" - "En", oli vastaus.
Corrie kirjoitti artikkelin. Kaikki se tulvahti hänen mieleensä.
Artikkelissa vuonna 1972 hän sanoi: "Opettelen yhä antamaan anteeksi."
Kaikki tulvahti mieleen. "Mies ei edes tiedä, keitä me olemme!
Ei edes muista meitä. Betsy kuoli tuollaisten ihmisten takia."
Mies jatkoi: "Minulle tapahtui jotain. Minustakin tuli kristitty.
Tiedän, että Jumala on antanut minulle anteeksi.
Mutta annatko sinä minulle anteeksi?"
Corrie kirjoittaa: "Seisoin siinä jähmettyneenä.
Kylmyys kouraisi sydäntäni.
Mutta anteeksianto ei ole tunne.
Tiesin senkin.
Anteeksianto on tahdon asia.
Tahto voi toimia, olipa sydämen lämpötila mikä tahansa."
Muista se.
Voit valita tehdä oikein, tuntui miltä tuntui.
"Jeesus auta minua, rukoilin mielessäni.
Voin nostaa kättäni.
Siihen minusta on.
Anna Sinä tunne.
Jähmeästi, mekaanisesti työnsin käteni kohti minua ojennettua kättä.
Silloin tapahtui jotakin uskomatonta.
Olkapäästäni lähti virta, joka vyöryi alas käsivarttani -
ja syöksyi yhteen liitettyihin käsiimme.
Ja sitten parantava lämpö -
tulvahti koko olemukseeni -
tuoden kyyneleet silmiini. "Annan sinulle anteeksi, veljeni", itkin, -
"koko sydämestäni."
Pidimme toisiamme kädestä pitkään.
Entinen vartija ja entinen vanki.
En ole ikinä kokenut Jumalan rakkautta niin voimakkaasti -
kuin tunsin silloin."
Tiedätkö, miksi Jumala kehottaa sinua antamaan anteeksi?
Jotta tiedät, mitä merkitsee rakastaa -
ja tuntea Jumalan rakkauden, joka Jeesuksella oli sydämessään, -
kun Hän sanoi: "Isä, anna anteeksi heille. He eivät tiedä, mitä he tekevät"
Siinä huippuilmaus Jumalan rakkaudesta, -
ja Hän haluaa sinun kokevan sen. Antakaa Jeesukselle iso ylistys.
Älä saata meitä kiusaukseen vaan päästä meidät pahasta.
Se on vapautus, joka kasvattaa sitoutumistamme Isään.
Kun ymmärrät, että Jumala on puolellasi eikä sinua vastaan, -
että Hän suojelee sinua joka tilanteessa ja olosuhteessa, -
ja lupaa, ettei Hän salli elämääsi tulla mitään, mitä Hän ei voi käyttää -
sinun hyväksesi ja omaksi kunniak- seen. Kun tiedät, että Jumala on -
sataprosenttisesti puolellasi, voit vahvistaa sitoutumistasi Häneen.
Kumpaan on helpompi sitoutua, siihen, joka on täysin sinun puolellasi,
vai siihen, joka on täysin vastaan sinua? Kuinka sellaiseen voi sitoutua?
Kun oivaltaa, että Jumala on täysin puolellasi, -
ja kun selättää vaikeudet Jumalan viisaudella, -
voi sitoutua Häneen vielä enemmän. Siksi Corrie ten Boom saattoi rukoilla:-
"Isä, haluan vain Sinulle kunniaa.
Ellen parane, ja se tuo sinulle kunniaa enemmän, tietäköön maailma, -
että rakastan Sinua ja luotan Sinuun silti, sillä minä rakastan Sinua, -
en siksi, mitä teet eteeni, vaan sen takia, mitä teit ristillä puolestani.
Jeesuksen nimessä."
Kreikassa "kiusaus" ja "koettelemus" ovat yksi ja sama sana.
Sen voi kääntää kummin vain. Tässä lienee paras "koettelemus".
Jumala ei johda meitä sellaiseen kiusaukseen, -
joka houkuttelisi meitä syntiin. Jumala ei ole sellainen.
Jaak. 1:13 (NLT): "Muistakaa, kun olette kiusauksessa, -
älkää sanoko: 'Jumala minua kiusaa.'
Jumala ei koskaan koe kiusausta tehdä väärin, eikä Hän kiusaa muita."
Kaksi asiaa. Jumala itse ei ikinä koe kiusausta tehdä väärin.
Eikä Hän ikinä houkuttele ketään tekemään väärin.
Ei pidä pyytää: "Älä houkuttele tekemään väärin." Hän ei tekisi niin.
Mutta tiedämme, että paholainen hyötyy kiusaukseen johdattamisesta.
Tämä rukous sanoo: "Vedä meidät ulos vihollisen kiusauksesta.
Auta meitä, ettemme kävele suoraan sen ansaan."
Tässä Jeesus tietää paljon sellaisesta kiusauksesta. Miksi?
Paholainen yritti saada Jeesuksen lankeamaan syntiin. Tiedättekö sen?
Paholainen kiusasi Jeesusta.
Jotkut sanovat, ettei Häntä voi kiusata niin kuin meitä. Sanotaanhan: -
"Jokaista kiusaa hänen oma himonsa. Jumala ei ole kiusattavissa."
Hän ei ollut vain Jumala. Jumala ei voi kuolla. Hän on Jumala ja Ihminen.
Jumalan ei voi tulla nälkä. Hän ei ole vain Jumala vaan Jumala ja Ihminen.
Hän on Ihminen Jeesus. Lihaksi tullut Jeesus kävi läpi paljon,-
jota Jumala ei olisi voinut kokea ilman lihaksi tulemista, mm. kiusauksia.
Kun Jeesus tuli maailmaan ja Hän tuli lihaksi, Hänestä tuli toinen Aadam.
Ja viimeinen. Ensimmäinen Aadam epäonnistui. Toinen Aadam onnistui.
Kolmatta Aadamia ei tarvita. Toinen Aadam on viimeinen Aadam.
Ensimmäinen Aadam oli täydellinen, niin kuin toinenkin oli.
Ensimmäisen Aadamin sydämessä ei ollut pahan himoa, -
johon vihollinen olisi voinut tarttua johtaakseen hänet syntiin.
Sen onnistui saada ensimmäinen Aadam tekemään syntiä, -
koska se kylvi epäilyn ja petoksen siemeniä -
Aadamin sydämeen, ja Aadamiin syttyi himo kulkea omaa tietään.
Ja niin hän nieli syötin, ja ensimmäinen Aadam teki synnin.
Sitten tulee toinen Aadam. Minusta näyttää, -
että paholainen yritti täysin samaa taktiikkaa.
"Tapasin jonkun sinun kaltaisesi kauan sitten Eedenin puutarhassa.
Hänen nimensä oli Aadam. Hänkin oli synnitön. Näen, että Sinä olet synnitön
Tuhoan sinut samalla tavalla kuin sen ensimmäisenkin Aadamin."
Ja kolmesti saatana kiusasi Jeesusta,-
niin että se yritti petkuttaa Jeesusta -
ja saada synnin himon sikiämään Hänen sydämessään.
Mutta Jeesus voitti Hänet kolmesti.
Huomaa, että Hän käytti Sanaa kolme kertaa. Vastasi saatanalle Sanalla.
Kiitos Jumalalle!
Jaak. 1:2 (NLT): "Rakkaat veljet ja sisaret, -
kun eteenne tulee ongelmia, pitäkää sitä mahdollisuutena suureen iloon, -
kun joudutte koetuksiin."
Toisin sanoen sitä huomaa, että niitä tulee yhtäkkiä aivan tyhjästä.
Kaikkialla ympärilläsi on ongelmia.
Ongelmat ja katastrofit eivät ikinä näytä tulevan yksi kerrallaan.
Ne tulevat kuin lumivyöry. Ne ympäröivät sinut. Sellaisinakin aikoina
kun elämäämme tulee tällaisia asioita, Jumala on kanssamme ja vie läpi.
Siksi voimme iloita. Mutta on myös toisenlainen koettelemus, -
johon Jumala johtaa meidät, koska olemme niin uppiniskaisia.
Siitä Jeesus sanoo: "Rukoilkaa, että voitte välttää sen."
Eli älkää olko niin kuin hevonen tai muuli, joita pitää vetää ja työntää.
Jumala ei ole synnin alkaja. Hän on voiton alkaja.
Hän ei ole kärsimyksen alkaja. Hän on Jumala, joka siunaa meitä, -
huolimatta siitä, millaisia olosuhteita eteemme tulee.
Voitto on jo saavutettu, mutta se avautuu vähä vähältä.
Viimeinen vihollinen, joka kukistetaan, on kuolema itse.
Corrie ten Boom sanoo: "Tiedän, että elämänkokemuksistamme, -
kun annamme Jumalan käyttää niitä, -
tulee mysteeristä ja täydellistä valmistautumista työhön, -
jonka Hän antaa tehtäväksemme." Vau!
Jumala ohjaa kaikkea tarkoitustensa mukaisesti.
Isä meidän -rukouksen mukaan tuo tarkoitus on tuoda meitä lähemmäs -
Jumalan läsnäoloa, jotta voimme nauttia Hänen läheisyydestään, -
muovata prioriteettejamme, jotta voisimme elää Jumalan kunniaksi, -
antaa meidän kokea Hänen huolenpitoaan, -
jotta voimme ymmärtää Hänen teitään ja viisauttaan -
oivaltaessamme, että Hänen tiensä on aina paras.
Raamatuntekstit: New Living Translation (NLT).
Suomennos: Marianne Tenetz